Diari Oficial de la Generalitat Valenciana


Sumari del DOGV 9296, del 11-03-2022 (2022/2053)

DECRET 4/2022, de 4 de març, del president de la Generalitat, pel qual es declara el cessament i es nomena vocal del Consell Rector de la Corporació Valenciana de Mitjans de Comunicació.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2053


Data del document
:   04-03-2022

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Corporació Valenciana de Mitjans de Comunicació

DECRET 4/2022, de 4 de març, del president de la Generalitat, pel qual es declara el cessament i es nomena vocal del Consell Rector de la Corporació Valenciana de Mitjans de Comunicació. [2022/2053]  
L'article 13 de la Llei 6/2016, de 15 de juliol, de la Generalitat, del servei públic de radiodifusió i televisió d'àmbit autonòmic, de titularitat de la Generalitat, disposa que el Consell Rector de la Corporació Valenciana de Mitjans de Comunicació estarà compost, entre altres, per una persona, a proposta de les organitzacions sindicals amb representació en els òrgans de representació del personal de la corporació i les seues societats. Així mateix, segons estableix l'article 14 de la referida llei, les persones proposades pel personal de la Corporació, en els termes de l'apartat 3.d de l'article 13, amb caràcter previ al seu nomenament per decret del president del Consell, hauran de comparéixer en audiència pública davant la comissió de les Corts competent en la forma que aquesta determine amb la finalitat que la comissió puga informar-se de la seua idoneïtat i no concurrència d'incompatibilitat per a l'exercici del càrrec.  
El Decret 13/2021, de 9 d'abril, del president de la Generalitat, va nomenar com a vocal, a proposta de les organitzacions sindicals amb representació en els òrgans de representació del personal de la corporació i les seues societats, Maria Soledad Fernández Cano, la qual ha presentat el cessament voluntari el 9 de febrer de 2022, amb efectes del 16 de febrer de 2022, d'acord amb el que disposa l'article 18, apartat 1, lletra a, de l'esmentada llei.  
En relació amb això, l'apartat 2 de l'article 18 de la Llei 6/2016, de 15 de juliol, de la Generalitat, estableix que en els supòsits previstos en les lletres a, c, i d de l'apartat anterior, el cessament del conseller o consellera serà declarat pel president del Consell i serà publicat en el Diari Oficial de la Generalitat Valenciana.  
D'acord amb el que estableix l'article 14, apartat 1, de la Llei 6/2016, de 15 de juliol, de la Generalitat, la Comissió de Radiotelevisió Valenciana i de l'Espai Audiovisual de les Corts, en la reunió del dia 17 de febrer de 2022, es va informar sobre la idoneïtat del candidat Rafael Alborch Bataller, proposat per les organitzacions sindicals amb representació en els òrgans de representació del personal de la corporació i les seues societats.  
Segons el que disposa l'article 14.3 de l'esmentada llei, el nomenament formal dels consellers i de les conselleres del Consell rector es realitzarà per decret del president del Consell, conformement amb la proposta realitzada per les Corts, després de complir-se els tràmits previstos, i el seu nomenament serà publicat en el Diari Oficial de la Generalitat Valenciana.  
En virtut de tot això, i de conformitat amb el que disposen els preceptes anteriors,  
  
DECRETE  
  
Primer  
Declarar el cessament, com a vocal del Consell Rector de la Corporació Valenciana de Mitjans de Comunicació, en representació del personal de l'entitat i les seues societats, de María Soledad Fernández Cano.  
  
Segon  
Nomenar, com a vocal del Consell Rector de la Corporació Valenciana de Mitjans de comunicació, a proposta de les organitzacions sindicals amb representació en els òrgans de representació del personal de la corporació i les seues societats, Rafael Alborch Bataller.  
  
Tercer  
Els efectes del que disposa aquest Decret es produiran el mateix dia que es publique en el Diari Oficial de la Generalitat Valenciana.  
  
València, 4 de març de 2022  
  
El president de la Generalitat,  
XIMO PUIG I FERRER